Han var en søn af [[kammerherre]] [[Severin Løvenskiold (1743-1818)|Severin (Søren) Løvenskiold]] til [[Fossum Jernværk]] mm.  og Benedicte Henriette, født [[Aall]]. Han dimitteredes [[1800]] privat til [[Københavns Universitet|Universitetet]], gjorde derefter tjeneste som officer ved [[landeværn]]et og senere andensteds, blev [[1803]] [[juridisk kandidat]], [[1804]] [[auskultant]] i [[Rentekammeret]], studerede de følgende år dels i [[Göttingen]], dels i [[Holland]], [[Frankrig]] og [[England]], blev [[1808]] medlem af Kommissionen for Norges providering, var [[1809]] konstitueret som amtmand i [[Vejle Amt (før 1970)|Vejle Amt]], beklædte [[1811]]-[[1815|15]] stillingen som amtmand i [[Holbæk Amt]], men måtte da opgive dette embede på grund af sygdom. Efter at denne formentlig var hævet, beskikkedes han i erkendelsen af ''"den udmærkede Dygtighed, Lyst og Iver"'', hvormed han havde røgtet de ham hidtil betroede hverv, på ny til amtmand, denne gang i [[Svendborg Amt]], og udnævntes sluttelig [[1822]] til [[deputeret]] i det [[Danske Kancelli]] og [[Departementschef|chef]] for dettes 3. departement, men døde allerede 24. november 1825 i Montpellier, hvortil han var rejst for om muligt at genoprette sit nedbrudte helbred. Fra 1822 til sin død var han også ekstraordinær [[assessor]] i [[Højesteret]].
Historie